Metodický list k téme:  ZDRAVÝ AKTÍVNY ŽIVOTNÝ ŠTÝL
Aktivita: Vypracovanie pracovného listu: „ Žijeme zdravo“.
· Cieľ, zameranie aktivity:  
Osvojiť si základy správnej životosprávy. Poznať význam telesnej práce, športu a oddychu. Upevňovať správne stravovacie návyky v praktickom živote. 
· Vyučovací predmet:

Prírodoveda pre 1. -  4. ročník (Štátny vzdelávací program pre 1. stupeň základných škôl ISCED 1)

Vlastiveda pre 4. – 6. roč. a Biológia pre 8. roč. pre žiakov s ľahkým stupňom mentálneho postihnutia (Vzdelávací program pre žiakov s mentálnym postihnutím ISCED 1)
· Pomôcky: obrázky pyramídy zdravia, kartičky športov,  pracovné listy, ceruzy, pastelky
· Príprava:
·  teoretický rozbor problematiky zdravej životosprávy

· zhotovenie pracovných listov k téme

· organizácia pracovného prostredia (príprava pracovných stolov)
· príprava pomôcok (obrázky pyramídy zdravia, kartičky športov, ceruzy, pastelky)
· Postup/realizácia:
1. Úvodná časť – motivácia
· Rozhovor so žiakmi o význame telesnej práce, športovaní, oddychu a správnom stravovaní (Čo musí robiť každý človek, aby bol zdravý? Aké potraviny by mal prijímať vo svojej strave?  Aký význam pre človeka má pohyb? Prečo je dôležité striedať prácu s odpočinkom? Vysvetlite, ako rozumiete pojmu „zdravý životný štýl“.)
· Zostavenie pyramídy zdravia: 2 vybratí žiaci sú stavitelia – postavia pyramídu zdravia zo zdravých a nezdravých potravín, 2 žiaci sú opravári – navrhnú iné riešenia a 2 žiaci sú kontrolóri – skontrolujú správnosť pyramídy podľa predlohy, potom spoločne vyvodíme potraviny od  najzdravších  po nezdravé a porovnáme ich so svojimi stravovacími návykmi.
· Pantomíma - hádanie športov: Dostatok pohybu je predpokladom zdravia, preto musíme veľa športovať.  Pantomímou (pomocou mimiky a gestikulačných pohybov) znázorni šport. Jeden žiak sedí na stoličke tak, aby nevidel kartičku s názvom  športu a snaží sa uhádnuť šport podľa spolužiakovej pantomímy. Ostatní žiaci sú diváci a nemôžu našepkávať. Po uhádnutí sa žiaci striedajú v hádaní športov.
2. Hlavná časť - vypracovanie pracovného listu „ Žijeme zdravo“
· rozdanie pracovných listov a pomôcok (ceruzy, pastelky)

·  prečítanie zadania úloh – jeden vybraný žiak, zistenie porozumenia u žiakov, riešenie pripomienok
·  vlastná práca žiakov (podčiarkovanie správnych odpovedí v krátkom teste a kresba obrázkov)
·  komunita v kruhu: vyhodnotenie práce žiakov, rozhovor, zhotovenie výstavky prác

3. Fixačná časť – hra na koberci: Hádaj, na čo myslím
· Učiteľ myslí na slovo z vopred dohodnutej oblasti (zdravé potraviny, športy...) a môže odpovedať na otázky žiakov iba ÁNO alebo NIE.  Žiaci hádajú myslené slovo. Kto uhádne slovo, nahradí učiteľa a zvolí ďalšie slovo na hádanie.

4. Záverečná časť – vyhodnotenie aktivity

· pochvaly aktívnym žiakom (vybraní žiaci si zvolia potlesk spolužiakov: mušličkový, srdiečkový, kečupový, slniečkový...)

· povzbudenia ostatným žiakom
·  spoločne si zaspievajme a zatancujme na pieseň: „Žijeme zdravo“
· Zhrnutie:
Zapamätáme si, že v  praktickom živote budeme realizovať aktívnu ochranu zdravia prostredníctvom zdravého životného štýlu – dostatok pohybu, správne stravovanie, rešpektovanie vlastného zdravia, striedanie práce s odpočinkom.
· Prílohy:
Príloha A: Pracovný list: Zdravý aktívny životný štýl
PRACOVNÝ  LIST: ZDRAVÝ AKTÍVNY ŽIVOTNÝ ŠTÝL

MENO A PRIEZVISKO: _____________________________________ TRIEDA: ______

1. Podčiarkni správnu odpoveď:

Zdravé je
ovocie, zelenina, syr




  




cukríky, torta, hranolky

  

Športovanie
nie je dôležité pre zdravie človeka



je dôležité pre zdravie človeka
Človek
musí striedať prácu a odpočinok



musí celý deň iba spať

2. Nakresli, ako sa  stravuješ, športuješ, pracuješ a oddychuješ:

	STRAVA
	ŠPORT

	PRÁCA
	ODDYCH


Príloha B: Ukážka vypracovaných pracovných listov

2. Nakresli, ako sa stravujes, Sportujes, pracujes a oddychujes:

STRAVA LN SPORT






   

Príloha C: Ukážka zostavenia pyramídy zdravia

Príloha D: Ukážka pantomímy – hádanie športov

Príloha E: Ukážka vyhodnotenia práce žiakov, zhotovenie výstavky prác

